૨૦૨૨માં ગામડાઓમાં વિજળી, પાણી અને પાકા ઘર આપવાની અને કિસાનો ચેનથી સૂઈ શકશેની વાત મોદીજીએ કહી છે પરંતુ અત્યારે ચાર વર્ષ પછી ગામડાઓની પરિસ્થિતિમાં શું પરિવર્તન આવ્યું છે.?! જે જાતાં આ વાત પણ શબ્દોની સોદાગરી જેવી લાગે છે. ગુજરાતના ઘણાં ગામડાઓ છે જ્યાં અત્યાર સુધી સડક, વિજળી કે પાણીની વ્યવસ્થા થઈ શકી નથી જયારે કે ગુજરાતમાં મોદીજીએ૧૪ વર્ષ સુધી મુખ્યમંત્રી રહ્યા છે. આતંકવાદ નાબૂદી માટે પણ વડાપ્રધાને સાચી દિશામાં તપાસ કરાવી પડશે. જે મુસ્લિમ યુવાનોને આવા કેસોમાં જેલ ભેગા કરવામાં આવ્યા હતા તેમાંના મોટેભાગે તેઓ ૧૦ થી ૨૩ વર્ષની જેલ ભોગવવા બાદ નિર્દોષ છૂટ્યા છે. પ્રશ્ન એ થાય કે ગુનેગાર ગયા ક્યાં? તે બીજા સમુદાયના પણ હોઈ શકે છે પરંતુ બીજા સમુદાયના જે લોકોની ધરપકડ કરવામાં આવી હતી તેમની સાથે નરમ વલણ રાખવા દબાણ કરવામાં આવ્યું છે. અથવા તેમને બચાવવા પ્રયત્નો કરવામાં આવ્યા છે. આવી પરિસ્થિતિમાં સાંપ્રદાયિકતા મુક્ત ભારતનું મોદીજીનું સ્વપ્ન કઈ રીતે પૂર્ણ થશે.?!!